Um þessar mundir er unnið að því að stilla félagsmönnum upp í stjórnir , ráð og nefndir á vegum Þingiðnar fyrir kjörtímabilið 2020 - 2022 . Í lögum Þingiðnar er tekið fram : “ Í nóvember ár hvert , skal á félagsfundi kjósa kjörnefnd fyrir félagið . Þrír félagar skulu eiga sæti í kjörnefnd . Tillögur kjörnefndar skulu vera félagsmönnum til sýnis á skrifstofu félagsins til 28. febrúar . Heimilt er hverjum fullgildum félaga að koma með breytingartillögur um félagsmenn í einstakar trúnaðarstöður eða koma fram með nýja heildartillögu um skipan í trúnaðarstöður næsta starfsár . Breytingartillögu skal fylgja skrifleg heimild frá þeim , sem stungið er upp á og meðmæli a.m.k. 10% fullgildra félagsmanna . Nýjum heildartillögum þurfa að fylgja skrifleg meðmæli a.m.k. 20% félagsmanna . Skylt er að koma breytingartillögum til skrifstofu félagsins fyrir 1. mars . ” Hér með er þess óskað að þeir sem vilja gefa kost á sér til starfa fyrir félagið og sitja ekki nú þegar í stjórnum , ráðum eða nefndum á vegum félagsins að hafa samband við Skrifstofu stéttarfélaganna og gefa kost á sér . Jafnframt eru þeir sem sitja nú þegar í stjórnum , ráðum og nefndum fyrir félagið og vilja ekki vera áfram beðnir um að hafa samband við Skrifstofu stéttarfélaganna og gefa upp sína afstöðu .